**ADATVÉDELMI ÉS ADATKEZELÉSI TÁJÉKOZTATÓ**

**CORNER TRADE KFT.**

**PÉNZVÁLTÁSI TEVÉKENYSÉG**

**MONEYGRAM NEMZETKÖZI KÉSZPÉNZKÜLDÉS**

**2023. október 13.**

**ADATVÉDELMI ÉS ADATKEZELÉSI TÁJÉKOZTATÓ**

**ügyfelek részére**

Jelen Tájékoztató hatálya a CORNER Trade Korlátolt Felelősségű Társaság pénzváltási tevékenységére és a MoneyGram nemzetközi készpénzküldés szolgáltatására ( székhely: 1065 Budapest Podmaniczky utca 1.) terjed ki.

A Kft. elérhetőségei:

* postai úton: 2400 Dunaújváros, Dózsa György tér 2.
* elektronikus úton: tanczos.rita@cornergroup.hu
* telefonon: 30 572 8349
* adatvédelmi tisztviselő: Horváthné Tánczos Rita

A jelen Adatvédelmi és Adatkezelési Tájékoztató célja, hogy a CORNER Trade Kft. ( továbbiakban Kft.) üzleteiben történő ügyfél azonosítással összefüggő adatkezelés megkezdése előtt Ön, mint ügyfelünk, leendő ügyfelünk tájékozódhasson róla, hogy a Kft. az Ön adatait miért, hogyan és mire használja, milyen alapelvek mentén , valamint, hogy Önt milyen jogok illetik meg és azokat hogyan gyakorolhatja.

Jelen Tájékoztató határozza meg a Kft., mint adatfeldolgozó - adatkezelő tevékenységére vonatkozó legfontosabb szabályokat ügyfeleink és egyéb érintettek személyes adatainak kapcsán.

A Kft. bármikor jogosult a Tájékoztató tartalmát külön értesítés nélkül egyoldalúan megváltoztatni. A mindenkor aktuális Tájékoztató az üzlethelységekben, a Kft. honlapján ([www.cornergroup.hu/penzvalto](http://www.cornergroup.hu/penzvalto)) és a Kft-hez intézett megkereséssel érhető el.

# Definíciók

**ügyfél:** minden természetes vagy jogi személy, illetve jogi személyiséggel nem rendelkező szervezet, aki vagy amely az adatkezelőtől szolgáltatást vesz igénybe.

**személyes adat** : azonosított vagy azonosítható természetes személyre vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai , szellemi, gazdasági, kulturális vagy szociális azonosságára vonatkozó egy vagy több tényező alapján azonosítható

**adatkezelés** : a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás, vagy megváltoztatás, lekérdezés, betekintés, felhasználás, közlés, továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés

**nyilvántartási rendszer**: a személyes adatok bármely módon – centralizált, decentralizált vagy funkcionális vagy földrajzi szempontok szerint – tagolt állománya, amely meghatározott ismérvek alapján hozzáférhető

**adatkezelő**: az a természetes vagy jogi személy, közhatalmi szerv, ügynökség vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza; ha az adatkezelés céljait és eszközeit az uniós vagy a tagállami jog határozza meg, az adatkezelőt vagy az adatkezelő kijelölésére vonatkozó különös szempontokat az uniós vagy a tagállami jog is meghatározhatja

**adatfeldolgozó**: az a természetes vagy jogi személy, közhatalmi szerv, ügynökség vagy bármely egyéb szerv, amely az adatkezelő nevében személyes adatokat kezel

**címzett**: az a természetes vagy jogi személy, közhatalmi szerv, ügynökség vagy bármely egyéb szerv, akivel vagy amellyel a személyes adatot közlik, függetlenül attól, hogy harmadik fél e. Azon közhatalmi szervek, amelyek egy egyedi vizsgálat keretében az uniós vagy a tagállami joggal összhangban férhetnek hozzá személyes adatokhoz, nem minősülnek címzettnek; az említett adatok e közhatalmi szervek által kezelése meg kell, hogy feleljen az adatkezelés céljainak megfelelően az alkalmazandó adatvédelmi szabályoknak

**harmadik fél**: az a természetes vagy jogi személy, közhatalmi szerv, ügynökség vagy bármely egyéb szerv, amely nem azonos az érintettel, az adatkezelővel, az adatfeldolgozóval vagy azokkal a személyekkel, akik az adatkezelő vagy az adatfeldolgozó közvetlen irányítása alatt a személyes adatok kezelésére felhatalmazást kaptak

**az érintett hozzájárulása**: az érintett akaratának önkéntes, konkrét és megfelelő tájékoztatáson alapuló és egyértelmű kinyilvánítása , amellyel az érintett nyilatkozat vagy a megerősítést félreérthetetlenül kifejező cselekedet útján jelzi, hogy beleegyezését adja az őt érintő személyes adatok kezeléséhez

**adatvédelmi incidens**: a biztonság olyan sérülése, amely a továbbított, tárolt vagy más módon kezeltszemélyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi

1. **A Kft. adatkezelésének alapelvei**

A Kft. a személyes adatok kezelése során mindenkor szem előtt tartja az adatkezelés alapelveit. Ezen elvek a konkrét, kézzel fogható jogszabályi előírások mellett érvényesülnek, úgy kell értelmezni tehát, hogy az ezen elvekkel összhangban legyen.

* 1. **Jogszerűség, tisztességes eljárás és átláthatóság**

Az ügyfelek számára átláthatónak kell lennie , hogy a személyes adatokat a Kft. hogyan gyűjti, illetve kezeli. Az átláthatóság azt is megköveteli, hogy az adatkezeléssel kapcsolatos tájékoztatás közérthető, világos, egyértelműen megfogalmazott és könnyen elérhető legyen. Önmagában a tájékoztatási kötelezettség is ebből az elvből következik. A Kft tájékoztatja ügyfeleit:

* az adatkezelő, az adatfeldolgozó adatairól, elérhetőségéről, az adatkezelés céljáról
* a személyes adatok kezelésével kapcsolatos kockázatokról, szabályokról, jogokról, garanciákról
* arról, hogy az ügyfél hogyan gyakorolhatja az őt megillető jogokat

Ezt az átláthatóságot biztosítja jelen Adatkezelési Tájékoztató, melyet a Kft. elérhetővé tesz üzlethelyiségeiben, honlapján. Ügyfeleink a Tájékoztató és az üzleteinkben dolgozó munkatársaink által adott információk birtokában eldönthetik, hogy igénybe kívánják e venni szolgáltatásainkat.

* 1. **Célhoz kötöttség**

Adatot gyűjteni, kezelni csak meghatározott, egyértelmű és jogszerű célból, a céllal összeegyeztethető módon lehet. A Kft. az adatok körét a célhoz szükséges minimumra korlátozza. A Kft. az adatkezelés során birtokába jutott összes személyes, a szolgáltatásokhoz kapcsolódó adatot a legszigorúbb szabályok szerint kezeli, a Kft. szabályzataiban szereplő előírásoknak megfelelően.

* 1. **Adattakarékosság**

Csak a szükséges mennyiségű adat gyűjthető, illetve kezelhető, a Kft. csak olyan adatot és annyi ideig kezel, amely az adatkezelés céljának megvalósításához elengedhetetlenül szükséges. Az adatok megőrzési idejét a Kft. pontosan meghatározza a rá vonatkozó jogszabályi kötelezettségekre tekintettel.

* 1. **Pontosság**

**K**iemelt fontosságú, hogy minden tárolt adata valóságnak megfelelő, pontos legyen, a pontatlan adatokat ezért a Kft. észlelést követően haladéktalanul törli vagy helyesbíti. Az adatok pontossága és naprakészsége érdekében a Kft. adatot egyeztet az ügyfelekkel és kéri őket, hogy adatváltozás esetén azt jelezzék a Kft. felé, tekintettel a jogszabályi megfelelések teljesítésére.

* 1. **Korlátozott tárolhatóság**

A Kft. jogszabályi kötelezettségének megfelelően, belső szabályzataiban meghatározott ideig és módon tárolja az adatokat.

* 1. **Integritás és bizalmas jelleg, alapértelmezett és beépített védelem**

A Kft-nek biztosítania kell , hogy az adatokhoz illetéktelenek ne férhessenek hozzá, véletlen adatvesztéssel, jogosulatlan megszerzéssel , megsemmisítésével , károsodásával szembeni megfelelő védelmi intézkedések szükségesek. A Kft. törekszik rá, hogy adatkezelési tevékenységét oly módon végezze, hogy az adatkezelés teljes időtartama alatt megfelelő technikai és szervezési intézkedések alkalmazásával biztosítva legyen a személyes adatok biztonsága.

* 1. **Elszámoltathatóság**

A Kft-nek kötelessége igazolni, hogy adatkezelési eljárása mindenben megfelel az adatvédelmi szabályoknak, ha ebben kétség merülne fel. Ennek érdekében a Kft. igyekszik minden az adatvédelmi szabályok által előírt tájékoztatást megadni ügyfelei és ,ha szükséges a felügyeleti hatóság ( NAIH) részére.

1. **Az adatkezelés jogalapja**

A Kft. a következő esetekben kezel személyes adatokat:

- A pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény (a továbbiakban: Pmt.) által előírt azonosítási szabályok alkalmazásakor.

- 297/2001 (XII.27.) Kormányrendelet ( továbbiakban: Kormányrendelet ) a pénzváltási tevékenységről, amely kimondja, hogy a pénzváltó köteles olyan technikai eszköz telepítésére és üzemeltetésére, amely alkalmas arra, hogy az ügyfélfogadásra alkalmas helységeiben lezajló folyamatokat filmszalagon vagy más hasonló, képi, a történtek későbbi rekonstruálását lehetővé tévő módon rögzítse ( kamera). A pénzváltó köteles a kamera elhelyezéséről, működéséről és használatáról az érintett személyek figyelmét figyelemfelhívásra alkalmas módon és előzetesen, megfelelő helyen elhelyezett tájékoztatóval felhívni.

- Ügyfél önkéntes hozzájárulása alapján - Rendelés, árajánlatkérés esetén, visszajelzés kérésekor – kapcsolattartás esetén.

- Belső előírások, szabályzatok alapján.

- Panaszkezelés, vitarendezés során is személyes és a vitatott tranzakcióhoz, eseményhez kapcsolódó adatokat kezel a Kft. a Fogyvéd tv.: 1997. évi CLV. törvény a fogyasztóvédelemről alapján.

- Hamisgyanús bankjegy észlelése esetén.

- Vagyonvédelem biztosítása során.

- Más, itt fel nem sorolt jogszabályi kötelezettségek, törvényi előírások alkalmazásakor.

1. **Az adatkezelés célja**

A Kft. adatkezelésének elsődleges célja az ügyféllel kötött vagy kötendő szerződés alapján a Kft. által kínált szolgáltatások korrekt, minőségi nyújtása, a visszaélések elkerülése, továbbá a Kft. tevékenységére irányadó jogszabályi rendelkezések alapján az adatkezelés teljesítése.

A Kft. az adatkezelés során rendelkezésére bocsátott adatokat a következő célokra használja:

* a minőségi , hatékony és biztonságos ügyfélkiszolgálás biztosítására , kapcsolattartásra
* jogszabályok, törvények által előírt szabályok megfelelésére és kötelező adatkezelési műveletek végzésére
* gazdasági reklámüzenetet is tartalmazó elektronikus hírlevelek küldésére , marketing célokra ( önkéntes hozzájárulás, ingyenes leiratkozás)
* vagyonvédelem fenntartására, káresemények megelőzésére, észlelésére
* statisztikai célokra
1. **A kezelt adatok köre**

**Nemzetközi készpénz küldés - MoneyGram**

A CORNER Trade Kft. pénzváltó irodáiban MoneyGram nemzetközi készpénzküldés szolgáltatást is nyújt. A kapcsolódó adatkezelés során adatfeldolgozóként, az ügyfelek önkéntes hozzájárulásán alapuló adatkezelések és más a jogszabályok, belső szabályzatok kötelezettségei során a Kft. adatkezelőként jár el. Erre a tevékenységre a Pmt. alkalmazását, valamint a MoneyGram Payment Systems Inc. vállalat adatvédelmi szabályzatát tekinti önmagára érvényesnek saját szervezési, technikai, informatikai hátterének biztosításával. A MoneyGram adatvédelmi tájékoztatója a <https://www.moneygram.com/intl/Documents/Privacy-Notice/Updated-MoneyGram-Global-Consumer-Notice-Privacy-03.12.2021-Hungarian.pdf> oldalon található.

**Pénzváltási tevékenység**

A vonatkozó jogszabályi előírások értelmében Magyarországon pénzváltási tevékenységet kizárólag hitelintézet végezhet, melyet pénzváltási tevékenységet végző közvetítő (pénzváltó) útján is megtehet. A pénzváltó a tevékenységet a Magyar nemzeti Bank engedélyével, a pénzváltásra jogosult hitelintézettel kötött szerződés alapján látja el. A hitelintézet felelős azért, hogy a pénzváltó a pénzváltási tevékenységét a jogszabályi előírások betartásával végezze. A pénzváltási tevékenységgel összefüggő folyamatok ellátása, panaszkezelés során a felelős hitelintézet adatkezelőként , az általa megbízott pénzváltó ügynök adatfeldolgozóként , a kamerával kapcsolatos, ügyfelek önkéntes hozzájárulásán alapuló adatkezelések és más a jogszabályok, belső szabályzatok kötelezettségei során a pénzváltó ügynök önálló adatkezelőként jár el. A CORNER Trade kft. az Raiffeisen Bank Zrt. ügynöke. (1133 Budapest, Váci út 116-118**.**,06 1 4844580,adatvedelem@raiffeisen.hu, [www.raiffeisen.hu](http://www.raiffeisen.hu))

**4.1** A Pmt. értelmében 100.000 Ft-ot elérő , de a 300.000 Ft-ot meg nem haladó tranzakció esetén a Kft. a következő adatokat rögzíti az ügyfelek bemondása alapján :

* családi és utóneve ,
* születési helye, ideje

**4.2** A Pmt. értelmében , ha az egy hét alatt összefüggő tételek összege eléri vagy meghaladja a 300.000 Ft-ot, illetve az egyszeri, a 300.000 Ft-ot elérő vagy azt meghaladó pénzváltás esetén a Kft. a tranzakciót végző természetes személy bemutatott okmányairól másolatot készít és a következő adatokat rögzíti írásban, nyomtatott formában, valamint a számítógépeken tárolt adatállományban:

Természetes személy esetén:

* családi és utóneve ,születéskori neve,
* születési helye, ideje,
* lakcíme (Amely a személyi igazolványban, vagy lakcímet igazoló hatósági igazolványban szerepel. Ha nincs benne cím, akkor az ügyfél bemondása alapján),
* anyja neve,
* állampolgársága,
* azonosító okmány(ai) száma, annak(azok) típusa(i), lejárati dátuma, kiállító hatóság
* meghatalmazást tartalmazó adatok
* kiemelt közszereplői státusz

Külföldi természetes személy esetében az azonosító okmány alapján és bemondásra kell a fenti adatokat, valamint a magyarországi tartózkodási helyet (ha van) dokumentálni.

Jogi személy vagy jogi személyiséggel nem rendelkező szervezet esetén:

* Neve és rövidített neve,
* székhelye; külföldi székhelyű vállalkozás esetén magyarországi fióktelepének címe,
* cégjegyzékszáma vagy egyéb nyilvántartási száma,
* adószáma,
* főtevékenysége, TEÁOR szám
* képviseletre jogosult(ak) neve és beosztása,
* kézbesítési megbízott azonosítására alkalmas adatai,
* meghatalmazott adatai,
* tényleges tulajdonos(ok) adatai,
* meghatalmazást tartalmazó adatok
* kiemelt közszereplői státusz

**4.3**  10.000.000 Ft-ot elérő vagy meghaladó , illetve kockázati alapon, a Pmt. , jogszabályok illetve belső szabályzatok elvárásainak megfelelve ennél alacsonyabb összeget elérő , összefüggő tranzakciók esetén a 4.2. ponton kívül még a pénzeszközök és vagyon forrására vonatkozó , ügyfél által közölt, átadott információk alapján:

* forrásigazolásban szereplő adatok ( például: bankszámlakivonat, pénztárbizonylat, ingatlan/gépjármű eladási szerződés, hagyatéki végzés , stb. adatai )

**4.4** A Kormányrendelet előírása szerint:

* kamerafelvételek képanyaga ( a rögzítés automatikus )

**4.5** Panaszkezelés során:

* a vitatott tranzakcióhoz, eseményhez kapcsolódó adatok, információk
* a panasztevő személyes adatai

**4.6** Hamisgyanús bankjegy észlelése esetén a 4.2. ponton kívül még:

* a hamisgyanús bankjegy adatai
* a fellelés körülményei

**4.7**  Rendelés,visszahívás , kapcsolattartás – az ügyfél hozzájárulásával

* családi és utóneve
* telefonszáma
* e-mail címe

**4.8** A Pmt-ben szereplő egyéb esetekben a kért adatok köre a Kft. Pénzmosási Szabályzatában részletesen szerepel

1. **Az adatok forrása , felvétele és tárolása**

Az ügyfél adatai előzetes tájékoztatás és beleegyezés után önként kerülnek átadásra a Kft. részére. Meghatalmazás esetén a meghatalmazó aláírásával egyezik bele adatainak betekintésébe, rögzítésébe. Pénzváltáskor jogi személyek, jogi személyiséggel nem rendelkező ügyfelek azonosítása esetén a Kft. ellenőrzi és tárolja a nyilvánosan, online elérhető Cégjegyzék és az OPTEN rendszerből az ott tárolt adatokat.

Az adatok biztonságos tárolásáról minden esetben a magyar és az uniós jogszabályi rendelkezéseknek megfelelően, a Kft-re előírt szabályok megtartásával , a megfelelő technikai és szervezési intézkedések bevezetésével gondoskodik.

A Kft. a jogszabályi kötelezettségeiből fakadó adatkezelésből rögzített minden adatot saját, zárt rendszereiben tárolja, mindenkor ügyelve az adatok megfelelő szintű védelmére.

* A pénzváltással kapcsolatos minden iratot, adatot a Kft. 8 évig köteles megőrizni.
* A kamerafelvételek tárolási ideje 50 nap.
* A Kft. panaszkezeléssel kapcsolatos adatokat, iratokat a panaszos ügy lezárásától számítva 5 évig köteles tárolni.
* Hamisgyanús bankjegy jegyzőkönyvének tárolása az eljárás lezárásáig tart.
* Kapcsolattartás, megrendelés esetén a személyes adatokat az ügylet befejezéséig vagy a hozzájárulás visszavonásáig tárolja.

A nyomtatott formában rögzített adatokat tartalmazó bizonylatokat, iratokat Kft. a kötelező megőrzési idő lejártáig zárt helyen, a jogszabályoknak megfelelően tárolja. Ezekhez csak az arra jogosult személyek férhetnek hozzá.

A tárolással, az adatok hozzáféréséhez kapcsolatos technikai, biztonsági információkat a Kft. aktuális Informatikai Szabályzata tartalmazza, amely a Kft. minden alkalmazottjára kötelező érvényű.

A Kft. a minimumra szorítja a személyes adatokhoz hozzáférhető jogosultak körét. Az adatok jellegétől függően csak az ügyvezető és az általa megnevezett munkavállalók férhetnek az adatokhoz. Ezek az intézkedések a lehető legkisebb mértékűre csökkentik annak lehetőségét, hogy a tevékenységek ellátása során birtokába kerülő információkat bárki rendeltetésüktől eltérően, illetve azzal ellentétesen, jogtalanul felhasználhassa.

1. **Az adatok felhasználása és feldolgozása**

A Kft. a birtokában levő adatokat csak a jogszabályi megfeleléshez , a szolgáltatásokhoz kapcsolódó folyamatokban, valamint kapcsolattartásra használja és dolgozza fel ezen tájékoztatóban megadott keretek között.

1. **Az adattovábbítás és hatósági adatszolgáltatás**

Jelenleg a Kft. a következő harmadik feleknek adhat át személyes adatokat:

- A Kft. a Raiffeisen Bank Zrt. ügynökeként végez kiegészítő pénzügyi szolgáltatást. Ezen ügynöki szerződés keretében a jogszabályi előírások betartásáért a Bank vállal felelősséget, ezért a Bank megbízott ellenőrei, kijelölt alkalmazottai jogosultak az adatok betekintésébe.

- A Kft. köteles külön kérés, megkeresés nélkül köteles, automatikusan –a Bank ügynökeként- a Bank részére minden, a pénzváltással kapcsolatos, 300.000 Ft-ot elérő vagy meghaladó tranzakcióról a Bank által kért formában, adattartalommal adatszolgáltatást nyújtani.

- A Pmt. rendelkezése alapján pénzmosásra vagy terrorizmus finanszírozására utaló tény, adat, körülmény felmerülése esetén a Kft. köteles bejelentést tenni a NAV Pénzmosás és Terrorizmusfinanszírozás Elleni Iroda részére.( NAV PEI)

- A Kft. szolgáltatásait felügyelő szervek ( pl. pénzváltók felügyeleti szerve, az MNB ellenőrei jogosultak az adatok betekintésébe, megkeresés esetén kötelező a kért adatok, iratok bemutatása, átadása. )

- Hamisgyanús bankjegyek jegyzőkönyveit Kft. az MNB felé a lefoglalt bankjegyekkel együtt postai úton továbbitja.

- Hatósági megkeresés esetén köteles a Kft. a kért adatok átadására ( pl. bűncselekmény esetén rendőrségi megkeresésre köteles a Kft. kamerafelvételt, a tranzakció és a tranzakciót végző személy adatait kiadni).

- Moneygram Payment Systems Inc.

- DBSystem Kft. - pénzvátó program szoftver

- ID &TRUST Kft. – GoodId scanner program szoftver

- Multi Alarm Zrt. – kamerás megfigyelőrendszer üzemeltetése

**8. Az érintettek jogai**

A Kft. kiemelt figyelmet fordít rá, hogy ügyfelei a Kft. pénzügyi szolgáltatásainak igénybevétele során mindenkor tisztában legyenek az őket megillető jogokkal és kötelezettségekkel az adatvédelem terén is.

Tájékoztatjuk, hogy a 18 éven aluli személyek nevében törvényes képviselőjük jogosult eljárni.

Ezek a jogok a következők:

**8.1 Tájékoztatáshoz való jog**

A Kft-nek az Ügyfél adatainak kezelésével kapcsolatban minden tájékoztatást, információt tömören, átláthatóan, könnyen hozzáférhető módon, világosan, közérthetően fogalmazva kell megadnia. A Kft. a kérelem benyújtásától számított legfeljebb 30 napon belül adja meg a tájékoztatást az ügyfél által kért formában.

**8.2 Hozzáféréshez való jog**

A hozzáféréshez való jog az ügyfélnek lehetőséget biztosít arra, hogy a Kft. által róla kezelt adatokat megismerje, azokról tájékoztatást kapjon. Ezen jog gyakorlása körében megadandó információk, hogy folyamatban van e adatkezelés az ügyfélre vonatkozóan és ha igen további tájékoztatást kell adni

* az adatkezelés céljairól
* az adatok kategóriáiról
* a címzettekről vagy kategóriáikról, akikkel az adatokat közlik
* az adat tárolásának időtartamáról
* az ügyfél jogairól
* a felügyeleti hatósághoz fordulás jogáról

Ha a Kft. nem az ügyféltől gyűjtötte az adatokat, akkor

* a forrásukra vonatkozó információkról
* az automatizált döntéshozatalról, profilalkotásról és ennek következményéről
* a harmadik országba való adattovábbításról
* a megfelelő garanciák alkalmazásáról

A Kft. csak olyan esetben jogosult az adatok kiadására, amikor pontosan, kétséget kizáróan azonosítható az ügyfél, hiszen ennek hiányában a Kft. mások személyiségi jogait sértheti meg. Természetesen bármely jogszerű hatósági vagy bírósági megkeresésre a felvételeket a jogszabályok nyújtotta keretek között és azok megtartásával kiadja.

Amennyiben az ügyfél jogosultságát nem vagy nem megfelelően igazolja vagy a korábban leírt és szükséges azonosításnak nem tesz eleget, úgy számára csak általános jelleggel biztosít a Kft. tájékoztatást a kérelemben foglaltakkal kapcsolatban, egyúttal tájékoztatja, hogy a kérelemben foglaltakat milyen feltételek megléte esetén tudja teljesíteni.

A hozzáféréshez, illetve a másolat kiadása iránti kérelmet a Kft-hez való beérkezést követő legrövidebb időn belül, de legfeljebb 30napon belül teljesíti.

**8.3 Helyesbítéshez való jog**

A Kft. az Ügyfél kérésére késedelem nélkül teljesíti a személyes adatok pontosítását, azok kiegészítését. A Kft. felhívja ügyfelei figyelmét, hogy a jogszabályoknak való megfelelés miatt ügyfeleinknek kötelessége az adataiban történt változást a lehető legrövidebb időn belül a Kft. felé jelezni, azt okmányokkal igazolni.

**8.4 Törlés és az „elfeledtetéshez való jog”**

Ön jogosult arra, hogy kérésére az Adatkezelő törölje az Önre vonatkozó személyes adatokat, ha a Rendelet 17. cikkében meghatározott feltételek valamelyike fennáll:

- Az adatok kezelésére már nincs szükség abból a célból, amelyből gyűjtötték.

- Az Érintett visszavonta a hozzájárulását, és az Adatkezelő nem rendelkezik más jogalappal az adatkezelésre.

 - Az Érintett tiltakozik az adatkezelés ellen, és annak nincs olyan indoka, mely elsőbbséget élvez az Érintett joggyakorlásával szemben.

 - Az adatkezelés jogellenesen történt.

- Jogszabály írja elő az adatok törlését.

**8.5 Adatkezelés korlátozásához való jog**

Az ügyfél kérésére a Kft. korlátozza az adatkezelést, ha az ügyfél vitatja a személyes adatok pontosságát. Ebben az esetben a korlátozás arra az időtartamra vonatkozik, amely lehetővé teszi személyes adatok pontosságának ellenőrzését, helyesbítését.

**8.6 Adathordozhatósághoz való jog**

Az ügyfél kérheti, hogy a rá vonatkozó, a Kft. rendelkezésére bocsátott személyes adatokat tagolt, széles körben használt , géppel olvasható formában megkaphatja, ezeket továbbíthatja másik adatkezelőnek. Az adatok adatkezelők közötti közvetlen továbbítását is kérheti a Kft-től, vagyis kérheti a Kft-t, hogy más szolgáltatónak közvetlenül továbbítsa személyes adatait.

**8.7 Tiltakozáshoz való jog**

Az ügyfél bármikor tiltakozhat személyes adatainak kezelése ellen, ha annak nincs törvényes jogalapja a Kft. részéről.

Ugyanakkor tiltakozás esetén, ha a szolgáltatásra a Pmt. szabályai az irányadóak, annak alapján a szolgáltatás nem végezhető el, azt meg kell tagadnia a Kft-nek.

1. **Jogorvoslatok kezdeményezése**

Az ügyfélnek jogában áll , hogy amennyiben adatvédelemhez fűződő jogainak megsértését vélelmezi, úgy bírósághoz forduljon.

Az ügyfélnek jogában áll, hogy bíróság helyett a személyes adatainak kezelésével kapcsolatban őt ért jogsérelem vagy annak közvetlen veszélye esetén a Nemzeti Adatvédelmi és Információszabadság Hatóság eljárását kezdeményezze. ( 1055 Budapest, Falk Miksa utca 9-11. ugyfelszolgalat@naih.hu; +36 1 391 1400 )

Az ügyfélnek minden esetben lehetősége van rá, hogy mindezen eljárások megindítása előtt a Kft. adatvédelmi tisztviselőjéhez forduljon és véleményét, tanácsát kérje, a Kft. adatkezelését érintő problémát nála jelezze.

Kérjük személyes adatainak kezelésével kapcsolatos panaszaival, kérelmével, kéréseivel,

kérdéseivel, észrevételeivel, problémafelvetéseivel vegye fel a kapcsolatot a következő elérhetőségek egyikén:

* postai úton: 2400 Dunaújváros, Dózsa György tér 2.
* elektronikus úton: tanczos.rita@cornergroup.hu
* telefonon: 30 572 8349
* adatvédelmi tisztviselő: Horváthné Tánczos Rita

**10. A Corner Trade Kft. tevékenységeire irányadó legfontosabb jogszabályok**

-2017. évi LIII. törvény ( Pmt.)a pénzmosás és a terrorizmus finanszírozása megelőzéséről és megakadályozásáról

- 297/2001 (XII.27.) Kormányrendelet a pénzváltási tevékenységről

- Az EURÓPAI PARLAMENT ÉS A TANÁCS (EU) 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről ( Általános Adatvédelmi rendelet-GDPR)

-2001. évi CVIII. törvény – az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről

- 2013. évi CCXXXVII. törvény a hitelintézetekről és a pénzügyi vállalkozásokról

**-** Az információs önrendelkezési jogról és információszabadságról szóló 2011. évi CXII. törvény ( Infotv.)

- 2008.évi XLVII. évi törvény – a fogyasztókkal szembeni tisztességtelen kereskedelmi gyakorlat tilalmáról

- 2008. évi XLVIII. törvény – a gazdasági reklámtevékenység alapvető feltételeiről és egyes korlátairól

- a személy- és vagyonvédelmi, valamint a magánnyomozói tevékenység szabályairól szóló 2005. évi CXXXIII. törvény

- 1997. évi CLV. törvény a fogyasztóvédelemről

- a számvitelről szóló 2000. évi C. törvény

- az Európai Unió és az ENSZ Biztonsági Tanácsa által elrendelt pénzügyi és vagyoni korlátozó intézkedések végrehajtásáról szóló 2017. évi LII. törvény (Kit.)

- 26/2020. (VIII. 25.) MNB rendelet a pénzmosás és a terrorizmus finanszírozása megelőzéséről és megakadályozásáról szóló törvény végrehajtásának az MNB által felügyelt szolgáltatókra vonatkozó, valamint az Európai Unió és az ENSZ Biztonsági Tanácsa által elrendelt pénzügyi és vagyoni korlátozó intézkedések végrehajtásáról szóló törvény szerinti szűrőrendszer

 - a bankjegyek feldolgozásáról, forgalmazásáról, valamint hamisítás elleni védelmével kapcsolatos technikai feladatokról szóló 19/2019. (V. 13.) MNB rendelet

- 2021. évi XLIII. törvény a pénzügyi és egyéb szolgáltatók azonosítási feladatához kapcsolódó adatszolgáltatási háttér megteremtéséről és működtetéséről (Afad-törvény)

Felhívjuk kedves ügyfeleink figyelmét, hogy az azonosítással járó szolgáltatásaink során kapott bizonylatokért, számlákért - amelyeket az ügyféltérben, üzleteink előtt elhagynak, eldobnak- felelősséget nem vállalunk!

Kérjük ügyfeleinket, fordítsanak különös figyelmet ezek megőrzésére vagy megsemmisítésére, mert személyes adatokat tartalmaznak, amelyek visszaélésre alkalmasak lehetnek!

Corner Trade Kft.

Budapest, 2023. október 13.